জায়ারা হলেন সমাজ-সংসারের গুরুত্বপূর্ণ ও ভারসাম্য রক্ষাকারী শক্তি। তাদের বক্রপথে চলায় শান্তি ও স্থিতিশীলিতা নিদারুণভাবে বিঘ্নিত হয়। রক্তস্রোত আর রক্তপাতের নতুন-নতুন ঝর্নাধারা প্রবাহিত হয়। আমাদেরকে আর কত লিখতে হবে রক্তপাত আর রক্তস্রোতের কাহিনী? এসব লিখতে-লিখতে যে হাত অবশ হয়ে এলো! শ্রেষ্ঠজীব মানুষের জীবন সৌন্দর্যের বদলায় রক্ত, রক্তপাত আর জীবনহরণের কাহিনী লেখায় রুচি জোগাড় করা সত্যিকার অর্থেই কঠিন। কিন্তু মুক্তবাসিনী বইটা লিখতে গিয়ে এই কঠিন পথেই পা মাড়াতে হচ্ছে। প্রেম, পরকীয়া আর বেপর্দা জীবনের বিষাক্ত ছোবল সম্পর্কে নারীজাতিকে সচেতন করতে আমাকে বারবার এসব কাহিনী নিয়ে ঘাঁটাঘাঁটি করতে হচ্ছে। দৈনিক পত্রিকাগুলো হাতে নিয়ে কামনা করি যেন আর কোনও খুন, ধর্ষণ বা নারীহত্যার ঘটনা পাঠ করতে না হয়। কিন্তু চোখ আমাকে হতাশ করে। দুচোখের পাতায় ভেসে ওঠে নারী কিংবা পুরুষের রক্তপাতের নোনা কাহিনী। সেসব নোনা কাহিনীই পাঠকদের সামনে তুলে ধরতে হয় আমাকে, জাতির বিবেক জাগ্রত করার ব্রতে। সেসব কাহিনীরই একটি নিচের কাহিনীটি।